Diari Oficial de la Generalitat Valenciana


Sumari del DOGV 1957, del 04-02-1993 (1993/827072)

ORDRE de 4 de desembre de 1992, de la Conselleria de Cultura, Educació i Ciència per la qual aprova les bases i convoca la concessió d'ajudes a la producció editorial en valencià per a 1993.
----------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/12/04/(2)/dof/vci/html**

### Dades del document

Número de DOGV
:   1957

Data del DOGV
:   04-02-1993

Secció del DOGV
:   DISPOSICIONS GENERALS

Número del document
:   1993/827072


Data del document
:   04-12-1992

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 4 de desembre de 1992, de la Conselleria de Cultura, Educació i Ciència per la qual aprova les bases i convoca la concessió d'ajudes a la producció editorial en valencià per a 1993.  
Per tal de fomentar les peculiaritats del poble valencià i procurar la recuperació de la llengua pròpia, d'acord amb els articles 2n i 7é.4 de la Llei Orgànica 5182, d?1 de juliol, per la qual s'aprova l?Estatut d'Autonomia de la Comunitat Valenciana, i l'article 25.4 de la Llei de la Generalitat Valenciana 4/83, d'ús i Ensenyament del Valencià, segons el qual la Generalitat Valenciana donarà suport a totes aquelles accions que estiguen encaminades a l?edició, el desplegament i la promoció del llibre valencià, amb un tractament específic a aquelles que siguen impreses en valencià.  
Fent ús de les atribucions que em confereix l'article 35 de la Llei de la Generalitat Valenciana 5/83, de 30 de desembre, de Govern Valencià,  
ORDENE:  
Article primer  
Convocar la concessió d'ajudes a la producció editorial en valencià per a l'any 1993, i aprovar les bases per les quals es regirà, que s'inclouen com a annex d'aquesta ordre.  
Article segon  
Aquestes ajudes estaran condicionades a l'existència de crèdit pressupostari en la línia o línies dels pressupostos de la Generalitat Valenciana per a 1993.  
DISPOSICIO FINAL  
Es delega en la Directora General de Promoció Cultural la facultat de concedir aquestes ajudes i se l'autoritza perquè dicte les resolucions necessàries, per el desplegament i l?execució d'aquesta ordre.  
València, 4 de desembre de 1992  
El Conseller de Cultura, Educació i Ciència,   
ANDREU LOPEZ I BLASCO  
ANNEX  
Bases per a la concessió d'ajudes a la producció editorial en valencià pera 1993.  
1. Requisits per a la concessió d'ajudes.  
1.1 Seran objecte d'ajuda tots aquells llibres produïts en valencià per empreses editorials comercials amb seu social a la Comunitat Valenciana, que siguen comercialitzats a través de llibreries, tinguen el preu de venda al públic no superior a cinc mil (5.000) pessetes i se'ls haja atorgat el número de dipòsit legal durant els anys 1992 o 1993, sempre que no s'haja acollit a aquesta ajuda al llarg de 1992.  
1.2 Les obres que aspiren a l'ajuda han de ser primeres edicions o bé reedició de títols d'una edició anterior, feta per la mateixa editorial o per altres, que date de 25 o més anys. També han de fer un tiratge mínim de mil exemplars i un mínim de 50 pàgines/exemplar, tret dels llibres infantils.  
1.3) L'esmentada ajuda es materialitzarà en la compra d'exemplars per part de la Conselleria de Cultura, Educació i Ciència.  
2. Supòsits exclosos.  
a) Els llibres de text de pre-escolar, EGB, BUP, COU, FP, els llibres d'exercicis i pràctiques i les corresponents claus d'exercicis i llibres del professor, i també les enciclopèdies i diccionaris.  
b) Les obres editades en fascicles.  
c) Els llibres conceptuats com de bibliòfils.  
d) Els llibres publicats per associacions, fundacions i d'altres institucions públiques o privades sense finalitat lucrativa, encara que figuren inscrites en el Registre d'Empreses Editorials.  
Igualment els llibres editats pels seus autors i els no vendibles.  
e) Les obres que, editades per clubs de llibres i empreses similars, només poden adquirir-les els socis o adherits i les editades expressament per a la venda a terminis.  
f) Els àlbums, retallables, llibres de pintar i d'acolorir, quaderns de cal·ligrafia i exercicis i, en general, tots aquells en què s'haja de treballar.  
g) Els llibres de partitures musicals.  
h) Aquelles obres plurilingües en les quals el text base no siga el valencià.  
3. Sol·licituds.  
a) El termini de presentació de sol·licituds començarà a partir de l'1 de gener de 1993 i acabarà el 30 de desembre del mateix any.  
b) Podran presentar sol·licituds les empreses editorials legalment constituïdes, les quals s'ajustaran al model que facilitarà la Conselleria de Cultura, Educació i Ciència. Cal adjuntar-hi la documentació que especificarà aquest model. També s'hi han d'indicar les subvencions que se sol·liciten en altres institucions i organismes.  
c) Les sol·licituds es podran presentar al Registre general de la Conselleria de Cultura, Educació i Ciència; als serveis territorials de Cultura i Educació d'Alacant, Castelló o València; als centres d'informació de l'Oficina d'Informació, Iniciatives i Reclamacions de la Generalitat Valenciana o per qualsevol dels procediments que estableix l'article 66 de la Llei de Procediment Administratiu.  
d) Si la sol·licitud no complia les dades exigides o hi faltava documentació complementària, es requerirà la persona interessada perquè, en el termini de deu dies, esmene els defectes, amb l'advertiment de l'arxiu de la sol·licitud en cas contrari.  
e) El Servei de Patrimoni Bibliogràfic i Documental de la Direcció General de Promoció Cultural realitzarà la instrucció de l?expedient corresponent, i amb l?informe escaient, trametrà les propostes a la Directora General de Promoció Cultural.  
4. Resolució de les sol·licituds d'ajuda.  
Una vegada examinades les obres per part del Servei de Patrimoni Bibliogràfic i Documental i amb l?informe de la Direcció General de Política Lingüística, la Directora General de Promoció Cultural, per delegació del Conseller de Cultura, Educació i Ciència, resoldrà la compra dels exemplars corresponents, si aquests complien les condicions exigides per aquestes bases; tot això dins de les previsions pressupostàries que s'hi han consignat. La resolució adoptada per la Directora General serà notificada l?editor.  
La resolució de la Directora General de Promoció Cultural inclourà la petició d'exemplars de les obres seleccionades, el número de les quals serà de dos-cents cinquanta exemplars per a aquelles obres amb preu de venda al públic inferior de dues mil pessetes, i de cent exemplars per a aquelles obres amb preu de venda al públic comprés entre dues- mil i cinc- mil pessetes.  
5. Obligacions dels beneficiaris.  
Els editors que siguen beneficiaris de les ajudes a la producció editorial en valencià estaran obligats a:  
a) Subministrar els exemplars sol·licitats per la Conselleria de Cultura, Educació i Ciència en el termini de trenta dies a partir de la recepció de la sol·licitud.  
b) Facilitar els exemplars que li han estat sol·licitats als centres de recepció que la petició especificarà.  
c) Presentar al Servei de Patrimoni Bibliogràfic i Documental la factura per triplicat, juntament amb els comprovants d'haver realitzat l?enviament dels llibres.


Còpia Permalink ELI